El Piló celebra el seu XVI Festival de Folklore Valencià, X Memorial Enric Martí
2025-07-24

L’Auditori de la Casa de Cultura serà de nou l’escenari per a la celebració del Festival de Folklore Valencià que, any rere any, convoca l’Entitat Cultural Valenciana El Piló de Burjassot. La cita aconsegueix en 2017 la seua XVI edició, sent també la desena edició en la memòria d’Enric Martí. El Festival folklòric tindrà lloc dissabte que ve 23 de setembre, a les 22 h i l’entrada és lliure i gratuïta. La seua celebració compta amb la col·laboració de l’Ajuntament de Burjassot, a través de l’IMCJB, la vicepresidenta del qual és Maria Viu.

El programa d’enguany compta amb les actuacions de dues formacions convidades: el Grup de Danses “Aires de Mariola”, procedent de Banyeres de Mariola i el Grup de Danses Sant Roc de Paiporta. Per descomptat, el Festival de Folklore valencià no es pot entendre sense l’actuació dels amfitrions. Així, per part d’El Piló actuarà la colla de dolçaines, el grup de cant d’estil, la rondalla i el Grup de Danses “El Piló”.